Asbjørn Hansen (etterforsker)

Asbjørn Hansen (født 1955) er en norsk tidligere politimann som fra 1994 til 2012 var etterforsker i Kripos.

 Yrkesliv 

 Kripos 
I sine 18 år i Kripos var han med på å etterforske mellom 30 og 40 drap som per nå har status som oppklart. Han ledet etterforskningen av blant annet drapene på Orderud gård og i Baneheia. Av alle sakene han jobbet med, er det drapet på Trude Espås i 1996 som ikke har status som oppklart nå. Etterforskningen han var med å lede i Baneheia-saken førte til at Viggo Kristiansen ble feilaktig dømt. Kristiansen ble renvasket i 2022 i det justisminister Emilie Enger Mehl omtalte som "kanskje norgeshistoriens største rettsskandale". 

 Etterforsker i forsikringsselskap 
Som polititjenestemann gikk Hansen av med pensjon fra stillingen i Kripos da han fylte 57 år, i 2012. Umiddelbart etter fratredelsen fra Kripos-stillingen startet han i en ny jobb som utreder av forsikringssaker.

 Bokutgivelse 
Sammen med Tarje Holtvedt utga Hansen i 2013 boken Menneskejeger om sitt liv som drapsetterforsker.

 TV-programmet Åsted Norge 
Etter at han var gått av med pensjon fra politiet ble Hansen en av profilene i TV-programmet Åsted Norge. TV 2 hadde premiere på denne programserien i januar 2016. I desember 2022 opplyste Hansen at han kom til å slutte i Åsted Norge, og viste til at han var fylt 67 år og derfor ville bli pensjonist på fulltid.

 Se også 

 Monika-saken

 Bibliografi 
 Asbjørn Hansen: Menneskejeger – Fra et liv som drapsetterforsker i Kripos. Kurér forlag 2013, ISBN 978-82-93110-09-5

 Referanser 

 Eksterne lenker 


Kategori:Norske etterforskere
Kategori:Personer fra tidligere Rissa kommune
Kategori:Personer fra Indre Fosen kommune
Kategori:Fødselsdato ikke oppgitt